Månen har mange ansigter | Illvid.dk
For at forstå Månens opbygning og geologiske historie har astronomerne brug for mange oplysninger. Rumsonden LRO har med sine forskellige kameraer produceret tre meget nøjagtige kort, der på hver sin måde belyser Månens geologiske forhold.
De tre kort viser samme udsnit af Månens overflade, centreret omkring det store Tychokrater, og viser derfor både noget af Månens forside og dens bagside.
Kortet i midten viser hældninger på Månen, altså hvor stejl overfladen er. Det er tydeligt, at de store lavasletter nord for Tychokrateret, Mare Nubium og endnu længere nordpå Mare Imbrium er meget flade.